text: [{"text_idx": "#000004", "text": "Eitt FM skal vinnast a\u0301 heimav\u00f8lli, so sleppur felag, fjepparar og li\u00f0 at ha\u0301ti\u0301\u00f0arhalda ta\u00f0 a\u0301 heilt r\u00e6ttan ha\u0301tt. Eg var i\u0301 Gundadali i\u0301 dag, og upplivdi dystin millum tv\u00e6r av kempunum i\u0301 f\u00f8royskari fo\u0301tbo\u0301ltss\u00f8gu bresta saman i\u0301 einum lagnudysti, i\u00f0 enda\u00f0i vi\u00f0 at avgera b\u00e6\u00f0i meistaraheiti\u00f0 og nokk eisini ni\u00f0urflytingina."}, {"text_idx": "#000006", "text": "Hetta a\u0301ri\u00f0 er so absolutt ta\u00f0, har eg havi s\u00e6\u00f0 flestar dystir hja\u0301 HB, fyrst og fremst ti\u0301 vit skipa\u00f0u fyri ymiskum i\u0301 sambandi vi\u00f0 fer\u00f0ina hja\u0301 HB piltum i\u0301 summar. Eftir hetta hev\u00f0i man fingi\u00f0 si\u0301na gongd i\u0301 HB-hu\u0301sinum, og sostatt havi eg hildi\u00f0 a\u0301 at komi\u00f0 til r\u00e6ttiliga no\u0301gvar dystir, ho\u0301ast eg ikki longur havi arbei\u00f0i at gera har."}, {"text_idx": "#000007", "text": "Fyri tveimum vikum si\u0301\u00f0an fo\u0301ru eg og synirnir til Fuglafjar\u00f0ar i\u0301 vo\u0301n um at sleppa at uppliva, at F\u00f8royameistaraheiti\u00f0 kom i\u0301 hu\u0301s, men ta\u00f0 gekk ikki so v\u00e6l. Men eftir at hava uppliva fra\u0301li\u0301ka stemningin i\u0301 Gundadali, leggi eg ikki petti i\u0301, um vit ma\u0301ttu bi\u0301\u00f0a til at vinna meistaraheiti\u00f0 a\u0301 heimav\u00f8lli, ti\u0301 ta\u00f0 er altso naka\u00f0 heilt serligt."}, {"text_idx": "#000008", "text": "Fyrst til TB, vit si\u0301ggjast aftur i\u0301 bestu deildini skjo\u0301tt!"}, {"text_idx": "#000009", "text": "So til HB, til lukku vi\u00f0 meistaraheitinum og takk \u00f8ll tit, sum gj\u00f8rdu stemningin so go\u0301\u00f0an, sum hann var i\u0301 Gundali i\u0301 dag. Her er eitt klipp fra\u0301 l\u00f8tuni, ta\u0301 do\u0301marin bri\u0301ksla\u00f0i a\u0301 si\u0301\u00f0sta sinni."}]